Oficialusis leidinys L 187 , 16/07/2002 p. 0014 - 0020



Komisijos reglamentas (EB) Nr. 1284/2002 2002 m. liepos 15 d. nustatantis lazdyno riešutų su kevalais prekybos standartus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 545/2002 [2], ypač į jo 2 straipsnio 2 dalį, kadangi: (1) Lazdyno riešutai su kevalais įtraukti į Reglamento (EB) 2200/96 I priede pateiktą produktų, kuriems turi būti taikomi standartai, sąrašą. Siekiant šio tikslo ir norint išlaikyti skaidrumą pasaulio rinkoje, reikėtų atsižvelgti į Jungtinių Tautų Ekonomikos komisijos Europai (JT EKE) Greitai gendančios produkcijos standartizavimo ir kokybės plėtros darbo grupės rekomenduotus lazdyno riešutų su kevalais standartus. (2) Pritaikius šiuos standartus, iš rinkos būtų pašalinti nepatenkinamos kokybės produktai, gamyba priderinama prie vartotojų reikalavimų ir skatinama sąžininga konkurencija pagrįsti prekybiniai santykiai, taip produkcijos rentabilumą padarant veiksmingesnį. Todėl šie standartai taikomi visais prekybos etapais. (3) Šiame reglamente numatytos priemonės atitinka Šviežių vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Lazdyno riešutų su kevalais, klasifikuojamų KN kodu 08022100 ir KN kodu ex081350, prekybos standartai nustatomi priede. Šie standartai taikomi visais prekybos etapais Reglamente (EB) Nr. 2200/96 nustatytomis sąlygomis. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Jis taikomas nuo 2003 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje 2002 m. liepos 15 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 84, 2002 3 28, p. 1. -------------------------------------------------- PRIEDAS LAZDYNO RIEŠUTŲ SU KEVALAIS STANDARTAI I. PRODUKTO APIBRĖŽIMAS Šie standartai taikomi lazdynų riešutams, priklausančiams veislėms (kultūrinėms veislėms), išaugintoms iš Corylus avellana L., ir Corylus maxima Mill. bei jų hibridams be žiedlapių goželių arba lukšto, kurie tiekiami vartotojams. Lazdyno riešutams, skirtiems pramoniniam perdirbimui, šie standartai netaikomi. II. KOKYBĖS NUOSTATOS Standartų tikslas – apibrėžti paruoštų ir supakuotų lazdyno riešutų su kevalais kokybės reikalavimus. A. Minimalūs reikalavimai [1] i) Atsižvelgiant į specialias kiekvienos klasės nuostatas ir leistinus nuokrypius nuo normos, visų klasių lazdyno riešutai turi būti: a) kevalo savybės: - taisyklingos formos; kevalo forma neturi būti aiškiai iškreipta, - nepažeisti; nežymus paviršiaus pažeidimas trūkumu nelaikomas, - sveiki, be trūkumų, galinčių pakenkti natūraliam vaisiaus išsilaikymui, - nepažeisti kenkėjų, - švarūs; be jokių matomų pašalinių medžiagų, - sausi; ne per daug drėgni išorėje, - be prilipusio lukšto (lukštas gali būti prilipęs ne daugiau kaip prie 5 % viso atskirų kevalų paviršiaus), b) branduolio savybės: - nepažeisti; nežymus paviršiaus pažeidimas trūkumu nelaikomas, - sveiki; produktai, kurie dėl puvimo arba gedimo yra netinkami vartoti, pašalinami, - pakankamai išsivystę; sudžiūvę arba susitraukę vaisiai neleistini, - švarūs; be jokių matomų pašalinių medžiagų, - neturintys bet kurios vystymosi stadijos gyvų arba negyvų vabzdžių, - nepažeisti kenkėjų, - neturintys plika akimi matomų pelėsių plaušelių, - neapkartę, - ne per daug drėgni išorėje, - be jokio pašalinio kvapo ir (arba) skonio; - be dėmių (įskaitant juodą spalvą) arba gedimų, dėl kurių jie tampa netinkami vartoti [2]. Lazdyno riešutai su kevalais turi būti surinkti visiškai subrendę. Lazdyno riešutai negali būti tušti. Lazdyno riešutų būklė turi būti tokia, kad jie: - nenukentėtų vežant ir tvarkant, - paskirties vietą pasiektų tinkamos būklės. ii) Drėgmės kiekis Drėgmė lazdynų riešutuose neturi viršyti 12 % visame riešute ir 7 % branduolyje [3]. B. Klasifikavimas Lazdyno riešutai su kevalais skirstomi į tris klases: i) Aukščiausia klasė Šios klasės lazdyno riešutai su kevalais turi būti ypač geros kokybės. Jie turi būti būdingi atitinkamai veislei ir (arba) komerciniai rūšiai [4]. Jie negali turėti trūkumų, išskyrus labai nežymius išorinius trūkumus, jeigu jie nekenkia bendrai produkcijos išvaizdai, jos kokybei, išsilaikymui ir pateikimui pakuotėje. ii) I klasė Šios klasės lazdyno riešutai su kevalais turi būti geros kokybės. Jie turi būti būdingi atitinkamai veislei ir (arba) komerciniai rūšiai [5]. Gali būti leidžiami nežymūs trūkumai, jeigu jie nekenkia bendrai produkcijos išvaizdai, kokybei, išsilaikymui ir pateikimui pakuotėje. iii) II klasė Šiai klasei priklauso lazdyno riešutai su kevalais, kurie negali būti priskirti prie aukštesnių klasių, tačiau atitinka pirmiau apibūdintus minimalius reikalavimus. Gali būti leistini trūkumai, jeigu lazdyno riešutai su kevalais išlaiko pagrindines savo kokybės, išsilaikymo ir pateikimo savybes. III. NUOSTATOS DĖL DYDŽIO Dydis arba atranka sijojant nustatomi pagal didžiausią vidurio pjūvio skersmenį. Jis išreiškiamas intervalu nuo didžiausio iki mažiausio dydžio (rūšiuojant pagal dydį), arba nurodant mažiausią dydį, po kurio įrašomi žodžiai "ir daugiau", ar didžiausią dydį, po kurio įrašomi žodžiai "ir mažiau" (sijojant). Privalomas yra aukščiausios ir I klasių rūšiavimas pagal dydį, o II klasės produktas rūšiuojamas pagal dydį pasirinktinai. Nustatoma tokia klasifikacija: Rūšiavimas pagal dydį | Atranka sijojant | 22 ir daugiau | 22 mm ir daugiau (arba ir mažiau) | nuo 20 iki 22 mm | 20 mm ir daugiau (arba ir mažiau) | nuo 18 iki 20 mm | 18 mm ir daugiau (arba ir mažiau) | nuo 16 iki 18 mm | 16 mm ir daugiau (arba ir mažiau) | nuo 14 iki 16 mm | 14 mm ir daugiau (arba ir mažiau) | nuo 12 iki 14 mm | | Leistini trūkumai | Leistini nuokrypiai(vaisiams su trūkumais tenkanti dalis procentais, apskaičiuojama pagal vaisių su trūkumais skaičių arba svorį) | Aukščiausia klasė | I klasė | II klasė | a)Bendras leistinas kevalo trūkumų nuokrypis(apskaičiuojamas pagal bendrą riešutų su kevalais svorį) | 3 | 5 | 7 | b)Bendras leistinas branduolio trūkumų nuokrypis(apskaičiuojamas pagal branduolių svorį) | 5 | 8 | 12 | tarp jų supelijusių, supuvusių, apkartusių arba pažeistų vabzdžių (apskaičiuojama pagal branduolių svorį) | 3 | 5 | 6 | c)Pašalinės medžiagos(apskaičiuojama pagal bendrą riešutų su kevalais svorį) | 0,25 | 0,25 | 0,25 | d)Tušti riešutai(apskaičiuojama pagal kiekį) | 4 | 6 | 8 | Aukščiausios ir I klasių lazdyno riešutai su kevalais, priklausantys skirtingoms veislėms ar komercinėms rūšims, gali sudaryti ne daugiau kaip 12 % visų lazdyno riešutų su kevalais skaičiaus arba svorio. Šie leistini nuokrypiai taikomi ir II klasei, jeigu nurodoma veislė arba komercinė rūšis. B. Mineraliniai nešvarumai Rūgštyje netirpių pelenų kiekis negali viršyti 1 g/kg. C. Dydžio nuokrypiai Visų klasių lazdyno riešutų su kevalais, neatitinkančių nurodyto dydžio, gali būti ne daugiau kaip 10 % skaičiaus ar svorio, jeigu: - riešutai atitinka gretimą žemesnį arba aukštesnį dydį, kai dydis žymimas intervalu nuo mažiausio iki didžiausio skersmens (rūšiuojant pagal dydį), - riešutai atitinka gretimą žemesnį dydį, kai dydis žymimas nurodant mažiausią skersmenį, po kurio užrašoma "ir daugiau", arba "ir +", arba "+" (sijojant), - riešutai atitinka gretimą aukštesnį dydį, kai dydis žymimas nurodant didžiausią skersmenį, po kurio užrašoma "ir mažiau", arba "ir –" (sijojant). V. NUOSTATOS DĖL PATEIKIMO A. Vienodumas Kiekvienos pakuotės turinys turi būti vienodas, jį turi sudaryti tiktai tos pačios kilmės, kokybės, veislės arba komercinės rūšies ir dydžio (jeigu rūšiuojama pagal dydį) lazdyno riešutai su kevalais. Kiekvienos pakuotės matomoji turinio dalis turi atitikti visą pakuotės turinį. B. Pakavimas Lazdyno riešutai su branduoliais turi būti įpakuoti taip, kad produktas būtų tinkamai apsaugotas. Medžiagos, naudojamos pakuotės viduje, turi būti naujos, švarios ir pagamintos iš tokios medžiagos, kad apsaugotų produktą nuo išorinio ar vidinio sužalojimo. Medžiagos, o ypač popierius ar spaudai su prekės žymomis gali būti naudojamos, jei spausdinant ar ženklinant buvo naudojamas netoksinis rašalas ar klijai. Pakuotėse negali būti jokių pašalinių medžiagų. C. Pateikimas Lazdyno riešutų branduoliai turi būti pateikti maišeliuose arba tvirtose pakuotėse. VI. NUOSTATOS DĖL ŽENKLINIMO Ant kiekvienos pakuotės raidėmis ant tos pačios pusės, įskaitomai, neištrinamai ir iš išorės gerai matomai turi būti nurodyta tokia informacija: A. Identifikacija Pakuotojas ir (arba) siuntėjas: pavadinimas ir adresas ar oficialiai suteiktas ar priimtas žymėjimo kodas. Jeigu naudojamas žymėjimo kodas, nuorodą "Pakuotojas ir (arba) siuntėjas" (arba atitinkamas santrumpas) reikia pateikti šalia šio žymėjimo kodo. B. Produkto pobūdis - "lazdyno riešutai su branduoliais", jeigu pakuotės turinys nematomas iš išorės, - veislės ar komercinės rūšies pavadinimas, jeigu tai aukščiausia ar I klasė (II klasės atveju pasirinktinai). C. Produkto kilmė Kilmės šalis ir pasirinktinai – rajonas, kuriame produktai išauginti, arba nacionalinis, regioninis ar vietinis vietovės pavadinimas. D. Prekybinė specifikacija - klasė, - dydis, išreiškiamas: - nurodant mažiausią ir didžiausią skersmenis (kai surūšiuota pagal dydį), - nurodant mažiausią skersmenį, po kurio užrašoma "ir daugiau", arba "ir +", arba "+", arba didžiausią skersmenį, po kurio užrašoma "ir mažiau", arba "ir –" (kai atrinkta sijojant), - dydžio pavadinimas (pasirinktinai), - "Geriausia suvartoti iki", po to užrašant datą (pasirinktinai), - grynasis svoris, - derliaus nuėmimo metai (pasirinktinai). E. Oficiali kontrolės žyma (pasirinktinai) [1] Trūkumų apibrėžimai pateikti šio dokumento II priedėlyje. [2] Lazdyno riešutai su rudu arba tamsiai rudu viduriu, paprastai sėklaskiltėms esant nežymiai persiskyrusioms, nuo to nepakitus lazdyno riešutų kvapui arba skoniui, nelaikomi ydingais. [3] Drėgmės kiekis nustatomas vienu iš šio priedo II priedėlyje pateiktų metodų. [4] Komercinė rūšis: lazdyno riešutai kiekvienoje pakuotėje yra panašios pagrindinės rūšies bei išvaizdos ir (arba) priklauso šalies gamintojos oficialiai nustatytam veislių mišiniui. [5] Komercinė rūšis: lazdyno riešutai kiekvienoje pakuotėje yra panašios pagrindinės rūšies bei išvaizdos ir (arba) priklauso šalies gamintojos oficialiai nustatytam veislių mišiniui. --------------------------------------------------